Ur. broj: 11-2021-06

Marija Bistrica, 22.12.2021.

**ZAPISNIK SA 5. SJEDNICE SKUPŠTINE**

**TURISTIČKE ZAJEDNICE OPĆINE MARIJA BISTRICA**

Održane 22. prosinca 2021. (srijeda) u 12,30 sati u Hotelu Kaj, a sazvane pozivom od 15. prosinca 2021. u kojem je bio predložen sljedeći dnevni red:

1. Verificiranje zapisnika s 4. sjednice Skupštine,
2. Prijedlog Programa rada za 2022. godinu,
3. Prijedlog plana nabave za 2022. godinu,
4. Razno.

Poziv za sjednicu Skupštine zajedno s dnevnim redom i pripadajućim materijalima dostavljeni su članovima Skupštine sukladno odredbi članka 41. Poslovnika o radu Skupštine Turističke zajednice općine Marija Bistrica od 10. lipnja 2020.

Na Skupštini je prisutno 8 članova : Petra Gajski, Ivana Višek, Marijo Micak, Nikolina Micak, Tomislav Boc, Katica Micak, Ilija Andabak i Dražen Budiš od ukupno 11 članova, te predsjednik i djelatnici TZO Marija Bistrica Marija Klenkar i Filip Galoić.

Gospodin Filip Galioć sjednici prisustvuje u svojstvu zapisničara.

Prelazi se na odlučivanje prema točkama dnevnog reda.

**Ad 1) OTVARANJE SJEDNICE I PRIJEDLOG DNEVNOG REDA I VERIFIKACIJA ZAPISNIKA S SKUPŠTINE OD 28. LISTOPADA 2021.**

Skupštinu otvara predsjednik Turističke zajednice općine Marija Bistrica koji pozdravlja okupljene i zahvaljuje im na dolasku.

Predsjednik čita predloženi dnevni red:

1. Verificiranje zapisnika s 4. sjednice Skupštine,
2. Prijedlog Programa rada za 2022. godinu,
3. Prijedlog plana nabave za 2022. godinu,
4. Razno.

Predsjednik stavlja prijedlog dnevnog reda na glasanje.

Za prijedlog je glasalo 8 članova Skupštine, te se donosi slijedeća

**Odluka**

o usvajanju predloženog dnevnog reda

Članak 1.

1. Verificiranje zapisnika s 4. sjednice Skupštine,
2. Prijedlog Programa rada za 2022. godinu,
3. Prijedlog plana nabave za 2022. godinu,
4. Razno.

Članak 2.

Ova Odluka stupa na snagu danom donošenja.

Predsjednik ukratko prelazi dostavljen zapisnik s prošle 4. sjednice Skupštine.

Po ovoj točci nije bilo rasprave, te predsjednik predlaže da se zapisnik verificira.

Za verifikaciju zapisnika glasalo je 8 članova Skupštine, te se donosi sljedeća

**Odluka**

Članak 1.

Verificira se zapisnik s 4. sjednice Skupštine od 28. listopada 2021.

Članak 2.

Ova Odluka stupa na snagu danom donošenja.

**AD 2) PRIJEDLOG PROGRAMA RADA ZA 2022. GODINU**

Predsjednik članovima Skupštine prezentira prijedlog programa rada s financijskim planom za 2022. godinu.

Predsjednik objašnjava da TZO Marija Bistrica i u 2022. planira održavanje svih tradicionalnih manifestacija, te nastavak sportskog događanja iz ove godine „Trail za dušu i tijele Mirko Fulir”.

U planu je i organizacija sportsko – dječjeg vikenda 25. i 26. 06. 2022. na prostoru nogometnog igrališta NK Mladost., te je plan da se u isto uključe i sve sportske udruge kao i škola i vrtić.

Predsjednik objašnjava da iz Fonda HTZ-a za nerazvijena turistička područja planiramo dobiti 150.000,00 kuna prijavama na natječaj (planira se prijaviti sve što će odgovarati uvjetima natječaja), te se također planira i održavanje tombole u sklopu Adventa u Mariji Bistrici.

Rashodi rastu sukladno i planiranom rastu prihoda.

Troškovi za radnike iznose 32% ukupnih troškova (zakonski je dozvoljeno 40%), dok na događanja i razvoj turističkih proizvoda otpada oko 47% ukupnih troškova, ostalo su redovni troškovi poslovanja.

S obzirom da nije bilo pitanja i prijedloga, predsjednik predlaže očitovanje o prihvaćanju Prijedloga programa rada s financijskim planom za 2022. godinu.

Za prihvaćanje Prijedloga 2. izmjene programa rada s financijskim planom za 2021. godinu je glasalo 8 članova Skupštine te se donosi sljedeća:

**Odluka**

Članak 1.

Prihvaća se Prijedlog programa rada s financijskim planom za 2022. godinu.

Članak 2.

Ova Odluka stupa na snagu danom donošenja.

**AD 3) PRIJEDLOG PLANA NABAVE ZA 2022. GODINU**

Predsjednik članovima Skupštine ukratko prezentira prijedlog plana nabave kojim im je dostavljen s ostalim materijalima za sjednicu.

U planu su, kao i svake godine, usluge knjigovodstvenog servisa, te specifično za ovu godinu – kip svetog Nikole i animacijski park za Dječji vikend koji se planira realizirati 25. i 26. lipnja 2022.

Po točci 3. dnevnog reda nije bilo pitanja ni prijedloga.

Predsjednik stavlja prijedlog na glasanje. Za donošenje odluke o prihvaćanju prijedloga plana nabave za 2022. godinu glasalo je 8 članova Skupštine te se donosi sljedeća:

Odluka

Članak 1.

Prihvaća se Prijedlog plana nabave za 2022. godinu Turističke zajednice općine Marija Bistrica.

Članak 2.

Ova Odluka stupa na snagu danom donošenja.

**AD 4) RAZNO**

Predsjednik je obavijestio članove Skupštine da 1. siječnja 2022. stupa na snagu odredba članka 22. stavka 2. Zakona o turističkim zajednicama i promicanju hrvatskog turizma te je sukladno tome potrebno raspisati natječaj za direktora turističke zajednice, a rok za navedeno je 30. lipanj 2022., odnosno do onda natječaj treba biti proveden i direktor izabran.

Predsjednik obavještava članove Skupštine da će o svim poduzetim koracima biti obaviješteni u intervalima kako će se izvršavati.

Predsjednik također objašnjava da je Ministarstvo turizma i sporta provelo nadzor nad radom Turističke zajednice općine Marija Bistrica za 2020. godinu, te je doneseno bezuvjetno mišljenje o radu TZ.

Predsjednik najavljuje da se planira izgradnja muzeja starih zanata i centra za posjetitelje, te da će se održati inicijalni sastanci s institucijama i pojedincima koji mogu pomoći oko realizacije ovog projekta.

Također izvještava o gradnji sportskog centra te relokaciji nogometnog igrališta i izgradnji pomoćnih igrališta kako bi se stvorile mogućnosti za organizaciju priprema klubova, a plan je da se i hotel Kaj uključi.

Po ovoj točci nije bilo daljnje rasprave te je predsjednik još jednom zahvalio prisutnima na dolasku i zatvorio sjednicu u 13,30 sati.

Zapisničar: Predsjednik:

Filip Galoić, bacc. oec. Josip Milički, ing.